El programa d´ecoturisme #PlatjaNatura  suma un total de 2.451 visitants des del seu inici en 2015
01 octubre 2020

## El programa d´ecoturisme #PlatjaNatura suma un total de 2.451 visitants des del seu inici en 201501 octubre 2020Última actualització: 14 juliol 2025

![](../gestion/img/ao4649-copia.jpg)  
  

La **regidora delgada de Gestió Responsable del Territori, Alícia Izquierdo**, acompanyada de la representant **d’Ideari Coop., Maria José Martí**, ha fet aquest matí un balanç de la quarta edició del programa d’ecoturisme #PlatjaNatura.

_“Estem molt satisfets, ja que, a pesar de_ _la situació atípica de la temporada estival, podem dir que s’han superat les expectatives arribant, fins i tot, a tindre llista d’espera en les excursions al Paratge Natural Municipal Parpalló- Borrell, en les setmanes centrals del mes d’agost. En aquest sentit, es posa de manifest que la ciutadania demanda cada vegada més la pràctica d’aquesta tipologia turística, relacionada amb els espais naturals i les activitats a l’aire lliure. El tastet de productes locals és també una de les parts del producte ecoturístic molt valorada pels visitants i la majoria d'ells els han adquirit”,_ ha expressat Izquierdo.

Si ens centrem en les dades estadístiques, destaca la participació en les excursions al Paratge Natural Parpalló-Borrell i la Cova amb un 73% del total. Les excursions organitzades a la Marjal de Gandia representen un 19% i, finalment, les visites guiades a les Dunes de l’Auir representen un 8%.

Pel que fa al perfil de visitants, el més representatiu del programa #PlatjaNatura 2020, és el públic familiar amb un 74%, seguit pels adults (18%) i en menor representació els jubilats amb un 8%.

Respecte a la procedència total de les visites, les més nombroses corresponen a les procedents de l’Estat Espanyol (51%), seguides pel públic local Gandia (25%). Els participants del País Valencià representen un 14%, els estrangers un 6% i els de la comarca de la Safor un 4%.

_“Hem de destacar enguany, l’augment de visitants locals i del País Valencià. Tot i que la tendència més representativa continua sent els visitants procedents de l’Estat Espanyol”,_ ha conclòs Martí.  

[Twittear](https://twitter.com/share)